Efter en større eftersøgning fandt redningsmandskabet kl. 19.45 fredag aften en mand livløs i vandet ud for Blokhus Strand.

Manden blev meldt savnet kl. 17.50, da han pludselig forsvandt i bølgerne mellem 1. og 2. ravle, da han var ude og svømme. Trods en stor eftersøgning med både helikopter, flere både i vandet og livreddere, så lykkedes det først at finde manden drivende livløs rundt i havet godt to timer efter, at han blev meldt savnet. Manden blev fløjet til med helikopter til Aalborg Universitetshospital og her blev han senere erklæret død.